सप्लायर्स की तलाश कर रही कंपनी, घरेलू कंपनियों लावा और डिक्सन से चल रही बात
Google Pixel Smartphones Production In India  अल्फाबेट की सब्सिडरी दिग्गज टेक कंपनी गूगल (Google) भारत में पिक्सल (Pixel) स्मार्टफोन का प्रोडक्शन शुरू कर सकता है। इसके लिए कंपनी सप्लायर की तलाश कर रही है। ब्लूमबर्ग की रिपोर्ट के अनुसार, गूगल ने कुछ कंपनियों के साथ बातचीत शुरू की है।
अल्फाबेट की सब्सिडरी दिग्गज टेक कंपनी गूगल (Google) भारत में पिक्सल (Pixel) स्मार्टफोन का प्रोडक्शन शुरू कर सकता है। इसके लिए कंपनी सप्लायर की तलाश कर रही है।
ब्लूमबर्ग की रिपोर्ट के अनुसार, गूगल ने कुछ कंपनियों के साथ बातचीत शुरू की है। इनमें भारत की घरेलू कंपनियां लावा इंटरनेशनल लिमिटेड और डिक्सन टेक्नोलॉजी लिमिटेड शामिल हैं। रिपोर्ट के मुताबिक, इन कंपनियों के अलावा गूगल फॉक्सकॉन (Foxconn) टेक्नोलॉजी ग्रुप की भारतीय यूनिट, भारत FIH के साथ भी बात कर रही है।
दूसरे हार्डवेयर का प्रोडक्शन भी शिफ्ट हो सकता है 
रिपोर्ट के अनुसार, अगर कंपनियों के बीच बातचीत डील में बदलती है, तो गूगल को भारत में लोकल असेंबली के जरिए पिक्सल स्मार्टफोन की बिक्री को बढ़ाने में मदद मिल सकती है।
इसके अलावा गूगल भारत में दूसरे हार्डवेयर जैसे स्पीकर्स का प्रोडक्शन भी शिफ्ट कर सकती है। फिलहाल गूगल, लावा, डिक्सन और Foxconn की ओर से इस पर कोई रिएक्शन सामने नहीं आया है।
IT मंत्री अश्विनी वैष्णव और सुंदर पिचाई की मुलाकात हुई
केंद्रीय इलेक्ट्रॉनिक्स और सूचना प्रौद्योगिकी मंत्री अश्विनी वैष्णव ने पिछले महीने गूगल CEO सुंदर पिचाई से कैलिफोर्निया में माउंटेनव्यू स्थित कंपनी के हेडक्वाटर में मुलाकात की थी। उन्होंने भारत में लोकल मैन्युफैक्चरिंग अभियान को लेकर चर्चा की।
वहीं इस महीने गूगल के कुछ अधिकारियों ने पार्टनरशिप को लेकर भारत का दौरा किया था। इनमें उसकी कंज्यूमर हार्डवेयर यूनिट के ऑपरेटिंग चीफ Ana Corrales और ग्लोबल सस्टेनिंग प्रोडक्ट ऑपरेशंस के सीनियर डायरेक्टर Maggie Wei शामिल थे।
चीन के विकल्प में भारत को देख रही ग्लोबल कंपनियां
गूगल का यह कदम उन ग्लोबल कंपनियों की तरह है, जो अमेरिका-चीन के बीच ट्रेड वॉर और कोविड लॉकडाउन की वजह से प्रभावित हो रहे प्रोडक्शन को ट्रैक पर लाने के लिए चीन के विकल्प की तलाश कर रही हैं।
वहीं भारत मैन्युफैक्चरिंग एक्टिविटीज के लिए एक अट्रेक्टिव डेस्टीनेशन के रूप में उभरा है, जिसे कंपनियां चीन के विकल्प के रूप में मान रही हैं। प्रधानमंत्री नरेंद्र मोदी भी दुनियाभर में भारत को मैन्युफैचरिंग हब के तौर पर पेश कर रहे हैं।
एपल की तरह चीन के बाहर एक्सपेंशन करने की प्लानिंग
एपल की तरह गूगल भी चीन के बाहर कंपनी के एक्सपेंशन की प्लानिंग कर रही है। एपल ने भारत में iPhone बनाने के लिए अपने प्रमुख सप्लायर्स में से एक फॉक्सकॉन के साथ भारतीय यूनिट के लिए पहले ही पार्टनरशिप कर ली है। इस फैसले से एपल को अपने प्रोडक्शन बेस को डायवर्सीफाय करने और एक ही मैन्युफैक्चरिंग यूनिट पर जरूरत से ज्यादा निर्भरता कम करने मदद मिली है।
एपल ने भारत में अपना सप्लायर बेस बढ़ाया
कंपनी जिन संभावित पार्टनर्स से बात कर रही है, वो भारत सरकार के प्रोडक्शन लिंक्ड इंसेंटिव्स को हासिल कर चुकी हैं। इससे देश में लोकल मैन्युफैक्चरिंग को बढ़ावा मिला है।
एपल ने इसी पहल की मदद से भारत में अपना सप्लायर बेस बढ़ाया है। फाइनेंशियल ईयर-2023 (FY-23) में आईफोन का आउटपुट तीन गुना बढ़कर 7 बिलियन डॉलर से ज्यादा हो गया है।
I/O-2023 इवेंट में लॉन्च किया था पहला फोल्डेबल स्मार्टफोन
गूगल ने I/O-2023 इवेंट में अपना पहला फोल्डेबल स्मार्टफोन पिक्सल फोल्ड (Pixel Fold) और पिक्सल टैबलेट (Pixel Tablet) ग्लोबल मार्केट के लिए लॉन्च किया था।
वहीं, 5G स्मार्टफोन पिक्सल 7A (Pixel 7A) को भारत में लॉन्च किया था। कंपनी ने तीनों डिवाइस में परफॉर्मेंस के लिए 'गूगल टेन्सर G2' प्रोसेसर दिया है।
गूगल के तीनों डिवाइस के प्राइस
गूगल पिक्सल फोल्ड : स्पेसिफिकेशन्स
गूगल पिक्सल फोल्ड में 1840x2208 पिक्सल रेजोल्यूशन के साथ 7.6 इंच की मेन डिस्प्ले और 6.2 इंच का कवर डिस्प्ले दिया गया है। फोटोग्राफी के लिए स्मार्टफोन में ट्रिपल कैमरा सेटअप दिया गया है। इसमें 48MP का मैन कैमरा, 10MP अल्ट्रा वाइड लेंस और 10MP का टेलीफोटोस लेंस शामिल है।
वहीं, सेल्फी और वीडियो कॉलिंग के लिए 10MP का फ्रंट कैमरा दिया गया है। हालाँकि कंपनी ने पिक्सल फोल्ड के ऑपरेटिंग सिस्टम का खुलासा नहीं किया है, लेकिन संभावना है कि फोन Android 13 पर चलता है। पावर बैकअप के लिए फोन में 4800mAh की बैटरी दी गई है।
